**Tornyospálca Község Önkormányzata Képviselő-testületének 2018. november 28-i nyilvános ülésének**

**a./ jegyzőkönyve**

**b./ tárgysorozata**

**c./ rendelete: 13/2018.**

**d./ határozatai: 286-293/2018.**

**TÁRGYSOROZAT**

**1./ Előterjesztés a „Helyi termékértékesítést szolgáló piacok infrastrukturális fejlesztése, közétkeztetés fejlesztése.” című VP6-7.2.1-7.4.1.3-17 kódszámú projekt finanszírozására.**

**2./ Előterjesztés a szeszfőzde hasznosítására.**

**3./ Előterjesztés a nem közművel összegyűjtött háztartási szennyvíz begyűjtésére vonatkozó közszolgáltatás megszervezésére.**

**4./ „Ipari terület fejlesztése Tornyospálca településen” beruházáshoz kapcsolódó környezeti hatásvizsgálat feladat ellátására beérkezett ajánlatok bontása, értékelése.**

**5./ Előterjesztés az „Ipari terület fejlesztése Tornyospálca településen” építési beruházás üzleti terv és költség-haszon elemzésének elfogadására.**

**6./ Előterjesztés Tornyospálca Község Önkormányzata 2019. évi költségvetési tervezését megalapozó döntésekről.**

**7./ Beszámoló a két ülés közötti fontosabb eseményekről, polgármesteri intézkedésekről.**

**8./ Előterjesztés a szociális és gyermekvédelmi ellátásokról szóló 2/2015. (II.17.) önkormányzati rendelet módosítására.**

**9./ Előterjesztés hátrányos helyzetű tanulók Arany János Tehetséggondozó Programjában való részvételére.**

**10./ Előterjesztés a BURSA HUNGARICA Felsőoktatási Önkormányzati Ösztöndíjpályázat „B” típusú pályázati támogatásban részesülők szociális rászorultságának felülvizsgálatára.**

**11./ Döntés szociális célú tűzifa természetbeni juttatásról.**

**Tornyospálca, 2018. november 28.**

1. **Lukácsi Attila**
2. **polgármester**

**JEGYZŐKÖNYV**

**Készült: Tornyospálca Község Önkormányzata Képviselő-testületének 2018. november 28. napján 14:00 órai kezdéssel megtartott nyilvános üléséről.**

**Az ülés helye: a Képviselő-testület tanácskozó terme.**

**JELEN VANNAK**

**Lukácsi Attila polgármester elnökletével Balogh József, Csépke Csaba, Jármi József, dr. Kovács József képviselők.**

**Tanácskozási joggal: Kovács Miklósné jegyző**

**Jegyzőkönyvvezető: Kovács Miklósné jegyző**

**H I Á N Y Z I K**

**Móré Gáborné és Szántó József képviselő, akik távollétüket előzetesen bejelentették.**

**Lukácsi Attila polgármester tisztelettel** köszönti a Képviselő-testület tagjait és tanácskozási joggal jelen lévő Jegyzőnőt. Megállapítja, hogy az ülés **5 fővel határozatképes**, így azt megnyitja.

**Javaslatot tesz a jegyzőkönyv hitelesítő személyére Jármi József** személyében, akit a Képviselő-testület **4 „igen” szavazattal, az érintett tartózkodásával elfogadott.**

**Lukácsi Attila javasolja a kiküldött meghívótól eltérően 7. napirendként tárgyalni a „Beszámoló a két ülés közötti fontosabb eseményekről, polgármesteri intézkedésekről.” című beszámolót, valamint 8. napirendként az „Előterjesztés a szociális és gyermekvédelmi ellátásokról szóló 2/2015. (II.17.) önkormányzati rendelet módosítására.”, a többi napirend számozása értelemszerű módosításával.**

**Elmondja még, hogy a Pénzügyi, Ügyrendi Bizottság határozatképtelenség miatt nem ülésezett. Javasolja, hogy a Bizottság véleménye nélkül tárgyalja a Képviselő-testület az érintett napirendeket. Megkérdezi, hogy van-e más javaslat?**

**Más javaslat nem volt, ezért a Polgármester szavaztat.** Megállapítja, hogy a **Képviselő-testület 5 „igen” szavazattal, ellenszavazat és tartózkodás nélkül a módosító javaslatot elfogadta és a következők szerint állapítja meg el az ülés napirendjét:**

**1./ Előterjesztés a „Helyi termékértékesítést szolgáló piacok infrastrukturális fejlesztése, közétkeztetés fejlesztése.” című VP6-7.2.1-7.4.1.3-17 kódszámú projekt finanszírozására.**

**2./ Előterjesztés a szeszfőzde hasznosítására.**

**3./ Előterjesztés a nem közművel összegyűjtött háztartási szennyvíz begyűjtésére vonatkozó közszolgáltatás megszervezésére.**

**4./ „Ipari terület fejlesztése Tornyospálca településen” beruházáshoz kapcsolódó környezeti hatásvizsgálat feladat ellátására beérkezett ajánlatok bontása, értékelése.**

**5./ Előterjesztés az „Ipari terület fejlesztése Tornyospálca településen” építési beruházás üzleti terv és költség-haszon elemzésének elfogadására.**

**6./ Előterjesztés Tornyospálca Község Önkormányzata 2019. évi költségvetési tervezését megalapozó döntésekről.**

**7./ Beszámoló a két ülés közötti fontosabb eseményekről, polgármesteri intézkedésekről.**

**8./ Előterjesztés a szociális és gyermekvédelmi ellátásokról szóló 2/2015. (II.17.) önkormányzati rendelet módosítására.**

**9./ Előterjesztés hátrányos helyzetű tanulók Arany János Tehetséggondozó Programjában való részvételére.**

**10./ Előterjesztés a BURSA HUNGARICA Felsőoktatási Önkormányzati Ösztöndíjpályázat „B” típusú pályázati támogatásban részesülők szociális rászorultságának felülvizsgálatára.**

**11./ Döntés szociális célú tűzifa természetbeni juttatásról.**

**NAPIREND TÁRGYALÁSA**

**Tárgy:/1.tsp./ Előterjesztés a „Helyi termékértékesítést szolgáló piacok infrastrukturális fejlesztése, közétkeztetés fejlesztése.” című VP6-7.2.1-7.4.1.3-17 kódszámú projekt finanszírozására.**

**Előadó:** **Lukácsi Attila polgármester**

Írásbeli előterjesztés

**Lukácsi Attila:** A projekt finanszírozása nem csak a pályázat önerejét jelenti, hanem a működtetés, a fenntartás költségeit is vállalni kell, ezért javaslom a megállapodást ezzel kiegészíteni.

**A napirenddel kapcsolatosan sem kérdés, sem hozzászólás nem volt, ezért a Polgármester szavaztat. Megállapítja, hogy a** **Képviselő-testület 5 „igen” szavazattal, ellenszavazat és tartózkodás nélkül, a következő határozatot hozta:**

**Tornyospálca Község Önkormányzata**

**Képviselő-testületének**

**286/2018.(XI.28.)**

**határozata**

**a „Helyi termékértékesítést szolgáló piacok infrastrukturális fejlesztése, közétkeztetés fejlesztése.” című VP6-7.2.1-7.4.1.3-17 kódszámú projekt finanszírozására**

**A Képviselő-testület:**

1./ A „Helyi termékértékesítést szolgáló piacok infrastrukturális fejlesztése, közétkeztetés fejlesztése.” című VP6-7.2.1-7.4.1.3-17 kódszámú projekt megvalósítása és fenntartásával kapcsolatos költségek finanszírozására megállapodást köt a Tornyospálca Községért Közalapítvánnyal.

2./ Felhatalmazza a Polgármestert a megállapodás megkötésére.

3./ A kötelezettségvállalást érintő költségek fedezetét a mindenkori éves költségvetésében – a projekt fenntartási időszakát figyelembe véve – biztosítja.

**Határozatról értesülnek:**

1./ Polgármester

2./ Tornyospálca Községért Közalapítvány Kuratóriuma

3./ Tornyospálcai Közös Önkormányzati Hivatal Jegyzője, költségvetési, számviteli ügyintézői

4./ irattár

**Tárgy:/2.tsp./ Előterjesztés a szeszfőzde hasznosítására.**

**Előadó:** **Lukácsi Attila polgármester**

Szóbeli előterjesztés

**Lukácsi Attila:** A szeszfőzde hasznosításának kérdése több hónapja húzódik, végérvényesen dönteni kellene az ügyben. Mi hasznosítjuk, vagy meghirdetjük a bérbeadást, esetleg eladást?

Ez utóbbi esetben elő kell készíteni a hasznosítást, a vagyonrendeletünknek megfelelően meg kell hirdetni, vagy meghívásos pályázati eljárást lefolytatni.

**Hozzászólások:**

**dr. Kovács József:** Én mindenképpen amellett vagyok, hogy ne mi hasznosítsuk. A felújítását nem sikerült eddig megoldani.

**Csépke Csaba:** Érdeklődtem, a szeszfőzői tanfolyam a környéken jelenleg nem, csak a Dunántúlon indul.

**Jármi József:** Nem kellene eladni, de bérbe adni igen. Helyben lenne rá igény, mert most is sokan főzetnek máshol.

**Lukácsi Attila:** Javaslom következő ülésre a bérbeadás feltételeit tartalmazó dokumentációt elkészíteni.

**A napirenddel kapcsolatosan több hozzászólás nem volt, ezért a Polgármester szavaztat. Megállapítja, hogy a** **Képviselő-testület 5 „igen” szavazattal, ellenszavazat és tartózkodás nélkül, a következő döntést hozta:**

**Tornyospálca Község Önkormányzata**

**Képviselő-testületének**

**287/2018.(XI.28.)**

**határozata**

**a szeszfőzde hasznosítására**

**A Képviselő-testület:**

Felkéri a Polgármestert és a Jegyzőt, hogy következő testületi ülésre készítsék el a szeszfőzde bérbeadás útján történő hasznosításra irányuló pályázati dokumentáció tervezetét.

**Határozatról értesül:**

1./ Polgármester

2./ Jegyző

3./ irattár

**Tárgy:/3.tsp./ Előterjesztés a nem közművel összegyűjtött háztartási szennyvíz begyűjtésére vonatkozó közszolgáltatás megszervezésére.**

**Előadó:** **Lukácsi Attila polgármester**

Szóbeli előterjesztés

**Lukácsi Attila:** A közszolgáltatási szerződés 2018. december 31. napjával lejár. A feladat saját céggel történő ellátását nehezíti, hogy nem rendelkezünk megfelelő teleppel.

Felvettem a kapcsolatot a TRV-vel, hogy kössünk szerződést a közszolgáltatás ellátására, de kapacitáshiányra hivatkoznak. Végleges döntést még nem hoztak. Addig viszont jó lenne, legalább fél évre a szerződést meghosszabbítani a jelenlegi közszolgáltatóval.

**dr. Kovács József:** Támogatom a javaslatot, kezdeményezzük a szerződés módosítását 2019. június 30-ig.

**Más javaslat nem volt, ezért a Polgármester szavaztat a javaslatról.**

**Megállapítja, hogy a** **Képviselő-testület 5 „igen” szavazattal, ellenszavazat és tartózkodás nélkül, a következő határozatot hozta:**

**Tornyospálca Község Önkormányzata**

**Képviselő-testületének**

**288/2018.(XI.28.)**

**határozata**

**a nem közművel összegyűjtött háztartási szennyvíz begyűjtésére vonatkozó közszolgáltatás megszervezésére**

**A Képviselő-testület:**

1./ Tornyospálca Község Önkormányzata és a Dicső Fruit Kft. közötti 2018. december 31. napjáig, határozott időre kötött közszolgáltatási szerződés 3. pontját a következők szerint módosítja:

*„3. A szerződés időtartama*

*A szerződést a Szerződő felek 2018. február 1. napjától 2019. június 30. napjáig kötik.”*

2./ Felhatalmazza a Polgármestert a szerződés módosításáról szóló szerződés aláírására.

**Határozatról értesül:**

1./ Polgármester

2./ Dicső Fruit Kft.

3./ Tornyospálcai Közös Önkormányzati Hivatal Jegyzője, költségvetési, számviteli ügyintézői

4./ irattár

**Tárgy:/4.tsp./ „Ipari terület fejlesztése Tornyospálca településen” beruházáshoz kapcsolódó környezeti hatásvizsgálat feladat ellátására beérkezett ajánlatok bontása, értékelése.**

**Lukácsi Attila** emlékeztet arra, hogy határidőre csak két ajánlat érkezett, ezért azokat az ajánlatokat nem bontotta a Képviselő-testület. Időközben sérült küldeményként kézbesítette a Posta a hiányzó ajánlatot, melyet most a másik kettővel bontunk.

A Polgármester megállapítja, hogy a környezeti hatásvizsgálat feladat ellátására a következő ajánlatok érkeztek sorrendben:

SÓSTÓTERV Építési és Oktatási Kft. bruttó 1 270 000 Ft

IT SPECIALIST MÉRNÖKI Kft. bruttó 1 714 500 Ft

Solino Bt. bruttó 1 905 000 Ft

Javaslom elfogadni a legelőnyösebb, a SÓSTÓTERV Építési és Oktatási Kft. bruttó 1 270 000 Ft összegű ajánlatát.

A képviselők a javaslattal egyetértenek és szavaznak. A Polgármester m**egállapítja, hogy a** **Képviselő-testület 5 „igen” szavazattal, ellenszavazat és tartózkodás nélkül, a következő határozatot hozta:**

**Tornyospálca Község Önkormányzata**

**Képviselő-testületének**

**289/2018.(XI.28.)**

**határozata**

**„Ipari terület fejlesztése Tornyospálca településen” beruházáshoz kapcsolódó környezeti hatásvizsgálat feladat ellátására**

**A Képviselő-testület:**

1./ „Ipari terület fejlesztése Tornyospálca településen” beruházáshoz kapcsolódó környezeti hatásvizsgálat feladat ellátására érkezett ajánlatokat teljes terjedelmében megismerte.

2./ A SÓSTÓTERV Építési és Oktatási Kft. (4431 Nyíregyháza, Erdőalja u. 39.) bruttó 1 270 000 Ft összegű ajánlatát fogadja el.

3./ Felhatalmazza a Polgármestert a szerződés megkötésére.

4./ Felkéri a Jegyzőt, hogy az önkormányzat döntéséről értesítse az ajánlattevőket.

**Határozatról értesülnek:**

1./ Polgármester

2./ Tornyospálcai Közös Önkormányzati Hivatal Jegyzője, költségvetési, számviteli ügyintézők

3./ irattár

**Tárgy:/5.tsp./ Előterjesztés az „Ipari terület fejlesztése Tornyospálca településen” építési beruházás üzleti terv és költség-haszon elemzésének elfogadására.**

**Előadó:** **Lukácsi Attila polgármester**

**Üzleti terv és költség-haszon elemzés írásban**

**Lukácsi Attila:** Az első kifizetési kérelemhez már mellékelni kell az üzleti tervet. Javaslom elfogadni az üzleti tervet és a költség-haszon elemzést.

Más javaslat nem volt, ezért a Polgármester szavaztat. **Megállapítja, hogy a** **Képviselő-testület 5 „igen” szavazattal, ellenszavazat és tartózkodás nélkül, a következő határozatot hozta:**

**Tornyospálca Község Önkormányzata**

**Képviselő-testületének**

**290/2018.(XI.28.)**

**határozata**

**az „Ipari terület fejlesztése Tornyospálca településen” építési beruházás üzleti terv és költség-haszon elemzéséről**

**A Képviselő-testület:**

az „Ipari terület fejlesztése Tornyospálca településen” építési beruházás üzleti terv és költség-haszon elemzést az előterjesztésnek megfelelően elfogadja.

**Határozatról értesülnek:**

1./ Polgármester

2./ Tornyospálcai Közös Önkormányzati Hivatal Jegyzője, költségvetési, számviteli ügyintézők

3./ irattár

**Tárgy:/6.tsp./ Előterjesztés Tornyospálca Község Önkormányzata 2019. évi költségvetési tervezését megalapozó döntésekről.**

**Előadó:** **Lukácsi Attila polgármester**

Szóbeli előterjesztés

**Lukácsi Attila:** Elkezdődik a jövő évi költségvetés tervezésének időszaka, melyhez néhány döntést kérek meghozni.

Javaslom, hogy január 1. napjától a köztisztviselők, közalkalmazottak részére 2018. december 31. napjáig megállapított adható juttatásokat, bérkiegészítések fedezetét a jelenlegi szinten tartsuk meg, figyelembe véve a garantált bérminimumot. Történjenek meg a munkáltatói intézkedések, beleértve a kötelező átsorolásokat.

Új szervezeti struktúrát vezetnénk be a jövő évben, ebből adódóan 2019. január 1. napjával javaslom az önkormányzat statisztikai létszámát növelni egy fővel temetőgondnok, településgondnok munkakör létrehozásával.

A jövő évi normatíva bevételek hasonló mértékűek az ideivel, csökkenés a szociális előirányzatnál fog jelentkezni.

**dr. Kovács József:** Az álláshely bővítéssel egyetértek, mint ahogyan azzal is, hogy a megnevezett munkavállalói kör számára biztosítsuk a jelenlegi mértékű adható bérelemeket január 1. napjával.

Más javaslat nem volt, ezért a Polgármester szavaztat. **Megállapítja, hogy a** **Képviselő-testület 5 „igen” szavazattal, ellenszavazat és tartózkodás nélkül, a következő határozatot hozta:**

**Tornyospálca Község Önkormányzata**

**Képviselő-testületének**

**291/2018.(XI.28.)**

**határozata**

**Tornyospálca Község Önkormányzata 2019. évi költségvetési tervezését megalapozó döntésekről**

**A Képviselő-testület:**

1./ Tornyospálca Község Önkormányzata közalkalmazotti álláshelyeinek számát 1 fővel emeli temetőgondnok, településgondnok munkakörben.

2./ Az Önkormányzat és Intézményei köztisztviselői, közalkalmazottai tekintetében 2019. január 1. napjával 2019. december 31. napjáig terjedő hatállyal engedélyezi a 2018. évre megállapított mértékű illetménykiegészítést, pótlékokat, munkáltatói döntéseken alapuló juttatások fedezetét.

3./ Felkéri a munkáltatói jogkört gyakorlókat, hogy a kötelező átsorolások, valamint a határozat 1. és 2. pontjához kapcsolódó szükséges munkáltatói intézkedéseket határidőre tegyék meg.

**Határidő:** 2019. 01.01. az 1. pontban foglalt álláshely betöltésére

2019. 01.10. a 2. és 3. foglaltak végrehajtására

**Felelősök:** munkáltatói jogkört gyakorlók

**Határozatról értesülnek:**

1./ Polgármester

2./ Óvodavezető

3./ Tornyospálcai Közös Önkormányzati Hivatal Jegyzője, költségvetési, számviteli ügyintézők

4./ irattár

**Tárgy:/7.tsp./ Beszámoló a két ülés közötti fontosabb eseményekről, polgármesteri intézkedésekről.**

**Előadó:** **Lukácsi Attila polgármester**

Szóbeli beszámoló

**Lukácsi Attila:** 300 m3 tüzifa leszállítása megtörtént, a számlák kiegyenlítésre kerültek. 183 m3 tüzifa még hiányzik. A környékről két személy jelentkezett, akitől lehetne beszerezni, de ajánlatot még nem kaptam erre.

Már említettem, hogy az erdészeti hatóság nyilvántartásba vette az önkormányzatot mint erdőgazdálkodót, megkaptuk az erdőgazdasági tervben foglalt kötelezettségünket. Már megkötöttem a szerződést az erdészeti szakirányítási szolgáltatásra. Elindítottam az erdő véghasználatának engedélyeztetését.

Az államkincstár vizsgálta a 2017. évi normatíva igénylésünket és elszámolásunkat, teljes mértékben elfogadták azt, normatíva visszafizetési kötelezettséget nem állapítottak meg számunkra.

A település karácsonyfáját tervezzük felállítani, az elmúlt évekhez hasonlóan. Nagy Szilárd kisvárdai zenész tett ajánlatot adventi műsorra. Több időpont jó neki, dönteni kellene akár egy vasárnap, vagy szombati napon a délutáni órákban.

A tálalókonyhák felújítása beruházás felgyorsult, de nem is baj, mert a gyerekek addig az étterembe kénytelenek átsétálni.

A jövő évi közmunkatervet két héten belül kell elkészíteni. Az idei 7 csoport helyett jövőre már csak 3 csoport marad.

Megrendeltem a karácsonyi támogatásra az Erzsébet utalványokat.

Átutaltam az Alapítvány számára a bírság megfizetéséhez szükséges összeget.

Az újság várhatóan csak januárban fog megjelenni.

**H o z z á s z ó l á s o k:**

**Csépke Csaba:** A hiányzó tűzifa mennyiséget javaslom megvenni, természetesen a jobb ajánlatot tevőtől.

Az adventi műsort december 22-én délután 16.00 órakor javaslom, megtartani.

**Más javaslat nem volt. A Polgármester először szavaztat az adventi ünnepségről. Megállapítja, hogy a** **Képviselő-testület 5 „igen” szavazattal, ellenszavazat és tartózkodás nélkül a következő határozatot hozta:**

**Tornyospálca Község Önkormányzata**

**Képviselő-testületének**

**292/2018.(XI.28.)**

**határozata**

**az Adventi ünnepségről**

**A Képviselő-testület:**

Szeretettel hívja és várja a település lakóit 2018. december 22-én szombaton 16.00 órakor a község karácsonyfájánál az adventvárás jegyében.

Program: Nagy Szilárd kisvárdai énekes műsora

**A határozatról értesülnek:**

1. A község lakói helyben szokásos módon
2. irattár

**A Polgármester szavaztat a Polgármesteri beszámolóról. Megállapítja, hogy a** **Képviselő-testület 5 „igen” szavazattal, ellenszavazat és tartózkodás nélkül a következő határozatot hozta:**

**Tornyospálca Község Önkormányzata**

**Képviselő-testületének**

**293/2018.(XI.28.)**

**határozata**

**a két ülés közötti fontosabb eseményekről, polgármesteri intézkedésekről**

**A Képviselő-testület:**

A Polgármesternek a 2018. október 31. és 2018. november 28-i testületi ülések közötti fontosabb eseményekről, polgármesteri intézkedésekről szóló beszámolóját tudomásul veszi.

**Határozatról értesülnek:**

1./ Polgármester

2./ irattár

**Tárgy:/8.tsp./ Előterjesztés a szociális és gyermekvédelmi ellátásokról szóló 2/2015. (II.17.) önkormányzati rendelet módosítására.**

**Előadó:** **Lukácsi Attila polgármester**

Szóbeli előterjesztés, írásbeli rendelet-tervezet

**Lukácsi Attila:** A rendelet-módosítást indokolja, hogy a kérelmekről nem tudunk dönteni december 1-ig, mert néhány esetben a tényállás nem tisztázott, az ügyfeleket hiánypótlásra szükséges felhívni. Ezért javaslom, hogy a kérelmek elbírálásának határidejét 2019. január 31. napjában állapítsuk meg.

A napirendhez sem kérdés, sem hozzászólás nem volt, ezért a Polgármester a rendelet-tervezetet szavazásra bocsátja. **Megállapítja, hogy a Képviselő-testület 5 „igen” szavazattal, ellenszavazat és tartózkodás nélkül a következő rendeletet alkotta:**

**Tornyospálca Község Önkormányzata Képviselő-testületének**

**13/2018. (XII.29.)**

**önkormányzati rendelete**

**a szociális és gyermekvédelmi ellátásokról szóló**

**2/2015. (II.17.) önkormányzati rendelet módosításáról**

Tornyospálca Község Önkormányzata Képviselő-testülete a szociális igazgatásról és a szociális ellátásokról szóló 1993. évi III. törvény 132.§. (4) bekezdés a), d), és g) pontjában kapott felhatalmazás alapján,

Magyarország helyi önkormányzatairól szóló 2011. évi CLXXXIX. törvény 13.§. (1) bekezdésének 8. pontjában meghatározott feladatkörében eljárva a következőket rendeli el:

1. §

A szociális és gyermekvédelmi ellátásokról szóló 2/2015. (II.17.) önkormányzati rendelet (továbbiakban: Rendelet) 8. § (5) bekezdése a következők szerint módosul:

„8. § (5) A Képviselő-testület a kérelmekről 2019. január 31. napjáig dönt és döntésénél figyelembe veszi a Pénzügyi, Ügyrendi Bizottság véleményét. Amennyiben a Képviselő-testület vitatja a kérelemben foglaltakat, környezettanulmány készítését rendelheti el.”

2. §

Ez a Rendelet kihirdetésekor lép hatályba és a hatálybalépést követő napon hatályát veszti.

**Lukácsi Attila Kovács Miklósné**

**polgármester jegyző**

**A Polgármester közli, hogy a 9., 10. és 11. napirendeket zárt ülésen tárgyalja a Képviselő-testület, melyről külön készül jegyzőkönyv.**

**Zárt ülést követően a Polgármester megállapítja, hogy a Képviselő-testület 5 fővel továbbra is határozatképes.**

**A Képviselő-testület több napirendet nem tárgyal, ezért a Polgármester az ülést 17.30 órakor bezárta.**

**K.m.f.t.**

**Lukácsi Attila Kovács Miklósné**

**polgármester jegyző**

**A jegyzőkönyvben foglaltak megfelelnek a testületi ülésen elhangzottakkal, az hiteles.**

**Jármi József**

**képviselő**